2007年12月，九巴推出近年嚟最大規模嘅轉乘優惠，涉及七組共21條路線，覆蓋範圍包括西九龍，尖沙咀、荃灣、深井、葵青、沙田、大埔、元朗、洪水橋、屯門同埋新界北區，至此，九巴已經有68組唔同嘅轉乘優惠，共涉及258條路線。另外為配合兩鐵合併，九巴更改旗下位於兩鐵車站嘅巴士站站名，一律叫XX鐵路站，有大概300個巴士站受影響。